**Научно веће**

**Институт за физику**

**Београд**

**Датум:**

Београд, 18. април 2018. год.

**Предмет:**

**Мишљење руководиоца пројекта за реизбор Владимира Лазовића у звање истраживач сарадник**

Владимир Лазовић је запослен у Центру за фотонику Института за физику у Београду од 1. октобра 2012. године. Колега је био ангажован на пројекту интегралних интердисциплинарних истраживања Министарства просвете, науке и технолошког развоја ИИИ45016 под називом “Генерисање и карактеризација нанофотонских функционалних структура у биомедицини и информатици.” Он истражује природне хитинске наноструктуре, њихову физику и оптику, скенирајућу електронску микроскопију, нелинеарну ласерску микроскопију.

Докторске студије физике на Физичком факултету Универзитета у Београду је уписао 2012. - е године.

Резултати досадашњег истраживачког рада колеге Лазовића су публиковани у осам међународних часописа. Има три патента.

До сада постигнути резултати колеге Лазовића показују да поседује квалитете неопходне за бављење научно-истарживачким радом и израду докторске дисертације. С обзиром да колега испуњава све критеријуме прописане од стране Министарства просвете, науке и технолошког развоја сагласан сам са покретањем поступка за реизбор Владимира Лазовића у звање истраживач сарадник.

За састав комисије за реизбор Владимира Лазовића у звање истраживач сарадник предлажем колеге:

1. др Дејан Пантелић
2. др Бранислав Јеленковић
3. др Сузана Петровић

Руководилац Центра за фотонику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Бранислав Јеленковић,

Научни саветник,

Институт за физику, Београд